b'\n_START_ARTICLE_\nX-korkeus\n_START_PARAGRAPH_\nX-korkeus viittaa kirjasinleikkauksen pienaakkosten korkeuteen ilman yl\xc3\xa4- ja alapidennyksi\xc3\xa4. X-korkeus vaikuttaa siihen, kuinka suurelta tai pienelt\xc3\xa4 kirjasinleikkaus n\xc3\xa4ytt\xc3\xa4\xc3\xa4 lukijan silm\xc3\xa4\xc3\xa4n. X-korkeus vaikuttaa my\xc3\xb6s tekstin luettavuuteen. Liian pieni tai liian suuri x-korkeus voi tehd\xc3\xa4 tekstist\xc3\xa4 vaikealukuista._NEWLINE_Yleens\xc3\xa4 kirjasinten koko ilmoitetaan pistekoossa, joka mittaa kirjainten ylimm\xc3\xa4n ja alimman pisteen v\xc3\xa4limatkan toisistaan. T\xc3\xa4ll\xc3\xa4 on kuitenkin hyvin v\xc3\xa4h\xc3\xa4n vaikutusta siihen, kuinka suurelta tai pienelt\xc3\xa4 jokin tietty kirjasin vaikuttaa, sill\xc3\xa4 kirjasinten oma x-korkeus voi vaihdella hyvinkin paljon. Typografisessa sommittelussa kannattaakin siksi kiinnitt\xc3\xa4\xc3\xa4 enemm\xc3\xa4n huomiota pienaakkosten kokoon kuin pistemittoihin.'